**201010**

**Сіз уайыммен күресе аласыз.**

Мына көрініс сізге сәйкес келеді ма, қарап көріңіздерші. Меніңше, соңғы уақытта бәрі дұрыс болмай жатқан секілді. Сіздің жұмысыңыз алға баспай жатыр, сіздің денсаулығыңыз нашарлап бара жатыр, сіздің отбасыңызда көптеген мәселелер болып жатыр, сіздің қаражат жағдайыңыз да жақсы емес, яғни сіздің банктік есебіңіз бұғаттаулы.

Кейде өмірде осындай қиындықтар туындап жатады, солай емес пе? Сіз мінажат ететін адам ретінде келіп, былай деуіңіз мүмкін; «Ием, егер тағыда қандай бір келеңсіз жағдай төніп тұрған болса, соларды қазір жібере гөр, себебі мен соған бейімделуім керек», дейсіз.

Осы келеңсіз жағдайда тұрған кезіңізде, осы жағдайлар сізге не дейді? Ешқандай үміт жоқ, дейді, солай ма? Мен солай болатынына толықтай сенімдімін. Бірақта Елші Пауыл былай деген; «Сендер тек жайттың сыртқы көрінісіне ғана назар аударып келесіңдер...» (Қорынттықтарға 2-і хат 10:7)

Пауыл, сен не айтқың келіп тұр? Бәрі анық белгілі ғой, сенің бетіңдегі мұрның секілді, мен қиын жағдайда тұрмын.

Ия, бұл солай, сіз уайымға баттыңыз. Алайда, сіз дұшпанымыз уайыммен күресу үшін Құдайдың берген қару-жарағын ұмытып бара жатырсыз. Киелі Кітапта оны рухани семсер делінген, яғни Құдайдың Сөзі бар.

Кейде, біз уайымға батып кететініміз соншалықты, тіпті Құдайдың уәдесін қабылдамай қоямыз. Исраилдіктер Мысырда құлдықта болған кезде, Мұса оларға былай деген, «Құдай бізді азат етіп, уәде етілген жерге кіргізеді, сол жер олардың жеке меншік жері болады». Киелі кітапта былай делінген; «Мұса осы хабарды исраилдіктерге жеткізді, алайда ауыр жұмыс еңселерін басып, жігерлері күйреген олар Мұсаға құлақ салмады» (Мысырдан шығу 6:9). Басқаша айтқанда, олар қатты қиналып, жігерлері күйреген еді, тіпті Құдайдың уәдесіне де сенім арта алмады.

Біз соншалықты басқашамыз ба? Кейде, біз жігеріміз күйреп, қатты қиналамыз, сол кезде Құдайдың «көмектесемін» деген уәдесін ести алмаймыз. Бірақта уәде бәрібір уәде, бұл – шындық, Киелі кітапта былай жазылған; «Жаратқан Иенің Өзі алдыңда жүріп саған жар болады. Ол сені ешқашан тастап та кетпейді, жалғыз да қалдырмайды. Еш нәрседен уайымдап, қорқушы болма!»

Құдайдың уәдесі бұл – қару-жарақ, Ол бізге соны берген, біз енді үміт артып, уайыммен күресе аламыз. Бүгінгі таңда соны сеніммен жариялаңыздар.